一向鐘意食辣(但唔算食得好辣)，途經尖沙咀，見到新開，當然要入去試吓！睇點菜紙，都好多選擇，叫咗六餸薯粉，少辣少麻再加豆漿。總數$52，尖沙咀嚟講，都算抵食。成碗麵有雞翼、牛肉、牛丸、牛栢葉、風琴炸豆腐、萵荀。特別推介牛丸(彈牙)、牛栢葉(爽口)初初見碗麵無咩色，以為唔係好辣，但原來後勁凌厲！薯粉都好彈牙，好好食！唯一是薯粉份量有點少(相較朋友叫的米粉份量少)，一個女仔食都唔太夠飽，下次可能要叫八餸，或者加底了。